'Owen: Ég lét mig detta tvisvar á HM'
Michael Owen, fyrrverandi framherji enska landsliðsins í knattspyrnu sem nú leikur með Stoke City, viðurkennir að hafa fiskað vítaspyrnur á ódýran hátt í leikjum Englands á HM 1998 og 2002.
"Leikurinn er orðinn svo hraður að það er orðið nær ómögulegt fyrir dómarana að sjá hvort um snertingu er að ræða eða ekki. Ég myndi segja að í 75 um prósentum tilvika þegar vítaspyrnur eru dæmdar, gætu sóknarmennirnir staðið af sér snertinguna. Ef þeir finna fyrir snertingu finnst mönnum allt í lagi að láta sig detta," sagði Owen við Sky Sports.
"Ég er sjálfur sekur um þetta. Þegar við mættum Argentínu á HM 1998 var ég á fullri ferð, fann fyrir snertingu og féll. Hefði ég getað staðið þetta af mér? Já, mjög líklega. Fjórum árum síðar var aftur dæmd vítaspyrna gegn Argentínu. Aftur hefði ég getað staðið í fæturna en varnarmaðurinn kom við mig og ég fékk ágætis rispu á fótinn. En ég þurfti ekki að detta," sagði Michael Owen.
Michael Owen, fyrrverandi framherji enska landsliðsins í knattspyrnu sem nú leikur með Stoke City, viðurkennir að hafa fiskað vítaspyrnur á ódýran hátt í leikjum Englands á HM 1998 og 2002.
"Ég myndi segja að í 75 um prósentum tilvika þegar vítaspyrnur eru dæmdar, gætu sóknarmennirnir staðið af sér snertinguna."
"Ef þeir finna fyrir snertingu finnst mönnum allt í lagi að láta sig detta," sagði Owen.